หุ้น20ธ.ค.ปิดบวก3.26จุด
ตลาดหุ้นเช้าวันที่ 20 ธ.ค.ปิดตลาดที่ระดับ 1,036.81 จุด เพิ่มขึ้น 3.26 จุด มูลค่าซื้อขาย 9,744 ล้านบาท
20 ธ.ค. 2554

ตลาดหุ้นเช้าวันที่ 20 ธ.ค.ปิดตลาดที่ระดับ 1,036.81 จุด เพิ่มขึ้น 3.26 จุด มูลค่าซื้อขาย 9,744 ล้านบาท 




ตลาดหุ้นวันที่ 20 ธ.ค. เปิดตลาดหุ้นภาคเช้าดัชนีปรับตัวบวก จนมาปิดท้ายตลาดที่ระดับ 1,036.81 จุด เพิ่มขึ้น 3.26 จุด หรือ 0.32% มูลค่าการซื้อขาย 9,744 ล้านบาท 
5 อันดับหุ้นมีมูลค่าการซื้อขายสูงสุด
1.DTAC ปิดที่ 88.50 บาท ลดลง 0.50 บาท หรือ 0.56% มูลค่าการซื้อขาย 520 ล้านบาท 2.KBANK ปิดที่ 123.50 บาทเพิ่มขึ้น 1 บาท หรือ 0.82% มูลค่าการซื้อขาย 517 ล้านบาท 3.JAS ปิดที่ 2.18 บาท เพิ่มขึ้น 0.08 บาท หรือ 3.81% มูลค่าการซื้อขาย 484 ล้านบาท 4.KTB ปิดที่ 15.30 บาท เพิ่มขึ้น 0.20 บาท หรือ 1.32% มูลค่าการซื้อขาย 452 ล้านบาท 5.ESSO ปิดที่  11 บาท ไม่เปลี่ยนแปลง มูลค่าการซื้อขาย  439 ล้านบาท 
นายพิชัย เลิศสุพงค์กิจ ผู้ช่วยกรรมการผู้จัดการ ฝ่ายการตลาด บล.ธนชาต เปิดเผยถึงภาวะตลาดหุ้นในเช้าวันนี้ ปัจจัยต่างประเทศไม่ค่อยเด่นชัด แต่น่าจะตอบรับเชิงบวกต่อกรณีประธานธนาคารกลางสหรัฐ(เฟด) คาดการณ์ ว่าเศรษฐกิจสหรัฐปีหน้าจะมีการขยายตัวระดับ 2.25% ซึ่งส่งผลดีต่อตลาดหุ้นเอเชียเพราะสหรัฐเป็นตลาดหลักในการส่งออกของประเทศในกลุ่มเอเชีย 
อย่างไรก็ตาม ปริมาณการซื้อขายไม่ได้มากนัก เนื่องจากนักลงทุนต่างชาติเริ่มทยอยหยุดในช่วงเทศกาลคริสต์มาส แต่ก็พอมีแรงหนุนจากนักลงทุนสถาบันในประเทศเพื่อซื้อในกองทุนแอลทีเอฟและอาร์เอ็มเอฟ ทำให้ดัชนีหุ้นในภาคเช้าได้พยายามทดสอบแนวต้านระยะแรกที่ 1,040 จุด ระยะต่อไปที่ระดับ 1,050 จุด